اؤیرتیلری ایله بوتون دونیادا ماراق دوغوران فیکیر آدامی، صوفی مؤولانا جلال الدین رومینین مقبره‌سینین یئرلشدیگی قونیاداکی مؤولانا موزه‌سی، رمضان آیینین گلمه‌سی ایله دونیانین دؤرد بیر یانین‌دان گلن زیارت‌چیلری قارشیلاییر.
هر ایل دونیانین دؤرد بیر یانین‌دان گلن توریستلرین گزدیگی مؤولانا موزه‌سی، تاریخ، مدنیت و اینانج توریزمی اوچون اؤنملی پتانسیله صاحب.
مؤولانا موزه‌سی، اؤتن ایل ایستانبول توپ‌قاپی سارایی و آیاسوفیادان سونرا ۲ میلیون ۸۱۷ مین ۳۸۶ نفر ایله ان چوخ گزیلن ۳.جو موزه اولدو.
بو ایلین ایلک دؤرد آیین‌دا ۷۴۵ مین نفرین گزدیگی مؤولانا موزه‌سی، رمضان آیین‌دا دا دقت مرکزین‌ده اولماغا داوام ائدیر.
اؤتن ایلین عینی دؤورونه گؤره قوناق ساییسی یوزده ۴ آرتدی.
ان چوخ زقوناق چین، تایلند، تایوان، اندونزی، مالزی و گونئی کره کیمی آسییا اؤلکه‌لرین‌دن گلیر.
قرآن کریمین ائندیگی گئجه اولان قدر گئجه‌سین‌ده (۳۱ می جمعه) ایسه قالابالیغین ذیروه‌یه چیخماسی گؤزلنیلیر.
